Ռենատ Յանբաև

Ռենատ Ռուդոլֆովիչ Յանբաև (ռուս.՝ Ренат Рудольфович Янбаев, ապրիլի 7, 1984(1984-04-07), Նոգինսկ, Մոսկվայի մարզ, ՌԽՖՍՀ, ԽՍՀՄ), ռուս ֆուտբոլիստ, պաշտպան։


== Կարիերա ==
Յոթ տարեկանից մարզվել է Նոգինսկի ՕՌՄՊՄԴ-ում։ 10 տարեկանում տեղափոխվել է ԲԿՄԱ-ի մանկապատանեկան մարզադպրոց՝ հերթականությամբ անցնելով բոլոր պատանեկան թիմերը և դառնալով բանակայինների երկրորդ կազմի առաջատարներից մեկը, բայց հիմնական թիմում ընդգրկվել չի կարողացել։ Խաղացել է առաջին դիվիզիոնի «Անժի», «Խիմկի» և «Կուբան» թիմերի կազմում։
2007 թվականի առաջնության առաջին շրջանից հետո «Կուբանից» տեղափոխվել է Մոսկվայի «Լոկոմոտիվ»։ Նորամուտը կատարել է ԲԿՄԱ-ի դեմ խաղում։ Շուտով դարձել է հիմնական կազմի խաղացող և հանդես եկել Ռուսաստանի հավաքականում։ 2009 և 2010 մրցաշրջաններին եղել է «Լոկոմոտիվի» անփոխարինելի խաղացողներից՝ առաջնությունում անցկացնելով 30 հնարավորից 30 խաղ։ 2010 մրցաշրջանի ավարտին առաջարկներ է ստացել «Ռուբինից» ու «Զենիթից», բայց «Լոկոմոտիվը» հրաժարվել է վաճառել նրան։ 2011 թվականի օգոստոսի 18-ին Եվրոպայի Լիգայի որակավորման փուլի 4-րդ շրջանի՝ Տրնավայի «Սպարտակ» ակումբի դեմ խաղի (2:0) 34-րդ րոպեին խփել է իր առաջին գոլը «Լոկոմոտիվի» կազմում։ 2012 թվականն սկսել է որպես հիմնական կազմի խաղացող, սակայն շուտով մրցակցությունում զիջել է Անդրեյ Եշչենկոյին։

2012 թվականի սեպտեմբերի 6-ին վարձավճարով տեղափոխվել է Պետերբուրգի «Զենիթ»։ 2012 թվականի նոյեմբերի 26-ին ԲԿՄԱ-ի դեմ խաղում խփել է իր առաջին գոլը թիմի կազմում։
Ձմռանը վերադարձել է «Լոկոմոտիվ»՝ նորից դառնալով հիմնական կազմի խաղացող։ 2013 թվականի մայիսի 5-ին Ալեքսեյ Միրանչուկի փոխանցումից հետո «Լոկոմոտիվ» ակումբի կազմում խփել է իր առաջին գոլը Պրեմիեր Լիգայում՝ գրավելով Պերմի «Ամկար» ակումբի դարպասը (4:2)։ 2017 թվականի հունիսի 5-ին հեռացել է թիմից՝ չերկարաձգելով պայմանագրի ժամկետը դրա ավարտից հետո։ Դարձել է երեք ինքնագոլի հեղինակ Լոկոմոտիվի կազմում, որոնցից երկուսը խփել է 2010 թվականի սեպտեմբերի 19-ին (1:1) և 2011 թվականի հունիսի 10-ին (2:2) «Տոմի» դեմ խաղերում և մեկը 2011 թվականի օգոստոսի 25-ին՝ Տրնավայի «Սպարտակ» ակումբի դեմ խաղում (2:2)։
2017 թվականի հունիսի 13-ին կնքել է երկու տարվա պայմանագիր «Կրասնոդարի» հետ։ Թիմի կազմում անցկացրել է երեք խաղ. հուլիսի 27-ին մասնակցել է Եվրոպայի Լիգայի որակավորման 3-րդ փուլի՝ «Լյունգբյուի» դեմ խաղին (2:1), օգոստոսի 13-ին՝  Ռուսաստանի առաջնության 6-րդ տուրի՝ «Ամկարի» դեմ խաղին (1:1) և սեպտեմբերի 20-ին՝ Ռուսաստանի գավաթի 1/16 եզրափակչի՝ «Տոմ» ակումբի դեմ խաղին (1:2)։ 2018 թվականի հուլիսի 24-ին պայմանագիրը խզվել է երկկողմանի համաձանությամբ։


== Կարիերան հավաքականում ==
2008 թվականի մայիսին ընդգրկվել է Ռուսաստանի հավաքականի հայտացուցակում՝ մասնակցելու 2008 թվականի Եվրոպայի առաջնության Շվեցարիայի և Ավստրիայի դեմ խաղերին։ Մայիսի 28-ին կատարել է նորամուտը Ռուսաստանի ազգային հավաքականի կազմում՝ մասնակցելով Սերբիայի հավաքականի դեմ ընկերական խաղին (2:1)։


== Ձեռքբերումներ ==


=== Ակումբային ===
«Լոկոմոտիվ» (Մոսկվա)Ռուսաստանի ֆուտբոլի առաջնության բրոնզե մեդալակիր – 2013/14
Ռուսաստանի գավաթ դափնեկիր – 2014/15, 2016/17Ռուսաստանի հավաքական2008 թվականի Եվրոպայի առաջնության բրոնզե մեդալակիր


=== Անձնական ===
Ընդգրկվել Ռուսաստանի առաջնության 33 լավագույն ֆուտբոլիստների ցանկում (2) – № 2 (2009), № 3 (2012/2013),
Ռուսաստանի սպորտի վաստակավոր վարպետ (2008)։


== Խաղացողի բնութագիր ==
Ռուսաստանի հավաքականի նախկին գլխավոր մարզիչ Գուս Հիդինգի կարծիքով՝ աշխարհի ամենաարագ խաղացողներից մեկն է։


== Վիճակագրություն ==


=== Ակումբային ===
* — 2017/18 մրցաշրջանի վերջի տվյալներով


=== Հավաքականում ===
2015 թվականի ապրիլի 20-ի դրությամբ
Ընդհանուր՝ 12 խաղ/ 0 գոլ, 4 հաղթանակ, 5 ոչ-ոքի, 3 պարտություն


== Ծանոթագրություններ ==


== Արտաքին հղումներ ==
Վիճակագրությունը zenit-history.ru կայքում
Յանբաևի մասին lokoboys.ru կայքում